Oficiālais Vēstnesis L 172 , 07/07/1994 Lpp. 0005 - 0007

Speciālizdevums somu valodā: Nodaļa 2 Sējums 12 Lpp. 0104

Speciālizdevums zviedru valodā: Nodaļa 2 Sējums 12 Lpp. 0104



Komisijas Regula (EK) Nr. 1638/94 (1994. gada 5. jūlijs) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EEK) Nr. 2658/87 [1] par tarifu un statistikas nomenklatūru un kopējo muitas tarifu, kurā jaunākie grozījumi izdarīti ar Regulu (EK) Nr. 882/94 [2], it īpaši tās 9. pantu, tā kā, lai nodrošinātu minētās regulas pielikumā pievienotās kombinētās nomenklatūras vienotu piemērošanu, ir jāpieņem pasākumi attiecībā uz šās regulas pielikumā minēto preču klasifikāciju; tā kā Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi, kas attiecas arī uz jebkuru citu nomenklatūru, kura pilnīgi vai daļēji balstīta uz to vai pievieno tai papildu apakšnodaļas, un izveidota ar īpašiem Kopienas noteikumiem nolūkā piemērot tarifu vai citus pasākumus, kas saistīti ar preču tirdzniecību; tā kā šai regulai pievienotās tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē ar atbilstošajiem KN kodiem, kas norādīti 2. ailē, balstoties uz pamatojumu, kas dots 3. ailē; tā kā ir pieņemts, ka uz juridiski saistošu tarifu informāciju, kuru attiecībā uz preču klasifikāciju kombinētajā nomenklatūrā izdevuši dalībvalstu muitas dienesti, bet kas neatbilst šajā regulā noteiktajām tiesībām, tās turētājs var turpināt atsaukties trīs mēnešus, ievērojot Padomes 1992. gada 12. oktobra Regulas (EEK) Nr. 2913/92 par Kopienas Muitas kodeksa izveidi [3] 12. panta 6. punktu; tā kā šajā regulā paredzētie pasākumi atbilst Muitas kodeksa komitejas Tarifu un statistikas nomenklatūras nodaļas atzinumam, IR PIEŅĒMUSI ŠO REGULU. 1. pants Pievienotās tabulas 1. ailē aprakstītās preces klasificējamas kombinētajā nomenklatūrā ar atbilstošajiem KN kodiem, kas norādīti minētās tabulas 2. ailē. 2. pants Uz saistošu informāciju par tarifiem, ko izdevuši dalībvalstu muitas dienesti, bet kas neatbilst šajā regulā noteiktajām tiesībām, tās turētājs var turpināt atsaukties trīs mēnešus, pamatojoties uz Regulas (EEK) Nr. 2913/92 12. panta 6. punktu. 3. pants Šī regula stājas spēkā 21. dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1994. gada 5. jūlijā Komisijas vārdā — Komisijas locekle Christiane Scrivener [1] OV L 256, 7.9.1987., 1. lpp. [2] OV L 103, 22.4.1994., 5. lpp. [3] OV L 302, 19.10.1992., 1. lpp. -------------------------------------------------- PIELIKUMS Preču apraksts | Klasifikācija pēc KN koda | Pamatojums | (1) | (2) | (3) | 1.Korpusā ievietots adapteris, kura galvenie elementi ir ievades/izvades panelis, saskarnes plate, atmiņas plate, kontroles panelis (ar aktīvajiem un pasīvajiem elementiem un monolītām integrālajām shēmām) un barošanas plate.Adapteris nodrošina ciparu datu pārraidi starp automātiskajām datu apstrādes iekārtām ciparu tīklā, kas darbojas ar ātrumu 10 Mb/s | 85178290 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, 84. nodaļas 5. piezīme un KN kodu 8517, 851782 un 85178290 teksts | 2.Korpusā ievietota savienotājierīce, kas sastāv no diviem adapteriem, kurus savieno kabelis un kontrolē mikroprocesors.Galvenie abu adapteru elementi ir ievades/izvades panelis, saskarnes plate, atmiņas plate, vadības panelis (ar aktīvajiem un pasīvajiem elementiem un monolītām integrālajām shēmām) un barošanas plate. Aparāts digitāli saista divus ar dažādu raksturlielumu tīklus, nodrošinot datu pārraidi | 85178290 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, 84. nodaļas 5. piezīme un pēc KN kodu 8517, 851782 un 85178290 teksts | 3.Korpusā ievietots radio raidītājs/uztvērējs, kura galvenie elementi ir ievades/izvades panelis, kontroles panelis (ar aktīvajiem un pasīvajiem elementiem un monolītām integrālajām shēmām) un iebūvēts barošanas bloks.Digitālas datu pārraides nodrošināšanai šis aparāts ļauj pieslēgt ne vairāk kā četrus adapterus 50 Mb/s tīklā | 85178290 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, 84. nodaļas 5. piezīme un KN kodu 8517, 851782 un 85178290 teksts | 4.Elektroniska ierīce, kas pazīstama kā Pinfet uztvērējs, kas sastāv no šādiem elementiem: PIN fotojutīgas diodes, mikroviļņi, pastiprinātāji FET mikroshēmas (kristāla) veidā, bipolārā pusvadītāja tranzistora mikroshēmas, biezās plēves drukātie rezistori un mikroshēmas kondensatori.PIN fotojutīgā diode ir piestiprināta pie pamatnes, kas kopā ar citiem elementiem ir piestiprināts pie citas pamatnes, tas viss ievietots metāla korpusā un tam pievienots optiskās šķiedras kabeļa gals | 85179092 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, 85. nodaļas 5. B b) piezīme un KN kodu 8517, 851790 un 85179092 teksts | 5.Mobilo telefonu daļas:a)virsmas akustisko viļņu filtrs ar centra frekvenci 45,5 MHz (± 50 kHz) un diapazonu 340 kHz pie 3 dB (950 kHz pie 20 dB), ievietots korpusā, kura ārējie izmēri nepārsniedz 5 × 13 × 21 mm, ar ne vairāk kā 6 savienojumiem.Filtrs veidots diapazonu caurlaidīga filtra formā.Tas nomāc nevēlamos signālus un no blakuskanāliem nākošo troksni; | 85299098 | Klasifikāciju nosaka 1. un 6. vispārīgais kombinētās nomenklatūras interpretācijas noteikums un KN kodu 8529, 852990 un 85299098 teksts | b)sprieguma kontroles oscilators (svārstību ģenerators) ar svārstību frekvenci 915 MHz vai augstāku pie 4,5 V sprieguma, kas nepārsniedz 890 MHz pie 1 V sprieguma, ievietots korpusā, kura ārējie izmēri nepārsniedz 5 × 10 × 15 mm, ar ne vairāk kā 4 savienojumiem.Oscilators ģenerē vietējos signālus, kurus kopā ar ienākošajiem augstfrekvences signāliem iespējams apstrādāt un pārveidot par runas signāliem | 85299098 | 6.Endotraheālās intubācijas caurulītes, kuras galvenokārt izmanto anestēzijas ierīcēs | 90189060 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, 90. nodaļas 2.b piezīme un KN kodu 9018, 901890 un 90189060 teksts | 7.Elektroniskais testeris, kas sastāv no kastītes, kurā ievietots kalkulators, testa galviņa, ieskaitot kontaktpaneli, drukas iekārta, tastatūra un monitors.Shēmas plates, kurās atrodas pārbaudāmie elementi, ir novietotas uz kontaktpaneļa, kur tie tiek pārbaudīti. Uz paneļa esošie kontakti sūta elektrisko impulsu katram shēmas plates elementam. Atklājot nepilnības, testeris nosaka, vai no dotā elementa iegūtie rezultāti ir lielāki vai mazāki par etalonvērtību (parasti spriegums vai frekvence), kura ierakstīta tā atmiņā pirms testēšanas sākuma | 90308190 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, 90. nodaļas 3. piezīme un KN kodu 9030, 903081 un 90308190 teksts. Skatīt arī kombinētās nomenklatūras paskaidrojumus attiecībā uz apakšpozīciju 90308190 | 8.Elektroniskais shēmas plates testeris, kas sastāv no kastītes, kurā ievietots kalkulators, testa galviņa, ieskaitot savienotājvadus vai kontaktpaneli, drukas iekārta, tastatūra un monitors.Testeris pārbauda vispārējo shēmas plates darbību. Shēmas plate ir piestiprināta pie savienotājvadiem vai novietota uz kontaktpaneļa. Testeris caur paneli sūta elektriskos impulsus un tādējādi nosaka, vai iegūtie rezultāti ir virs vai zem etalonvērtības, kura saglabāta tā atmiņā pirms testēšanas sākuma | 90308190 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, 90. nodaļas 3. piezīme un KN kodu 9030, 903081 un 90308190 apraksts. Skatīt arī kombinētās nomenklatūras paskaidrojumus attiecībā uz apakšpozīciju 90308190 | --------------------------------------------------